पटना । पाटलिपुत्र जक्शन रेल परिचालन लेल तैयार अछि आ अगिला मास स एहि ठाम स ट्रेनक परिचालन शुरू भ जाएत। रेलवे बोर्ड पूर्व मध्य रेल कए एकर अनुमति द देलक अछि। दानापुर रेल मंडल प्रबंधक एलएम झा कहला अछि जे जून माह क अंत बा जुलाई माह क प्रथम सप्ताह मे पाटलिपुत्र स्टेशन स रेल परिचालन शुरू भ जाएत। एकर तैयारी प्रारंभ क देल गेल अछि। शुरूआत सवारी गाडी स होएत। झाझा आ बक्सर क ट्रेन एहि ठाम स खुलत। ओ कहला जे एखन तय नहि भ सकल अछि जे एहि ठाम स आर कोन कोन गाड़ी कए चलाउल जाएत। ओ कहला जे पाटलिपुत्र स्टेशन क महत्व दीघा-सोनपुर रेल सह सड़क पुल बनलाक बाद बढ़ि जाएत। 